**NACRT**

Na temelju članka 22. Statuta Općine Sveti Đurđ („Službeni vjesnik Varaždinske županije“ broj 30/21., 18/23.) i članka 42.-43. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.), Općinsko vijeće Općine Sveti Đurđ na svojoj 25. sjednici održanoj dana 18.9.2023. godine donosi sljedeću

**O D L U K U  
o potvrđivanju članstva Općine Sveti Đurđ u udruzi „Lokalna akcijska grupa - IZVOR“**

**Članak 1.**

Općina SVETI ĐURĐ kao osnivač udruge „Lokalna akcijska grupa - IZVOR“, ovom Odlukom potvrđuje svoje članstvo u navedenoj udruzi. Udruga je osnovana s ciljem promicanja zajedničkih interesa općina i gradova koji su dio LAG-a „Izvor“, te u svrhu poticanja ukupnog i ruralnog razvoja, te razvijanja sinergije i umrežavanja među svim relevantnim sudionicima.

**Članak 2.**

Ova Odluka donosi se u svrhu prijave udruge „Lokalna akcijska grupa - IZVOR“ na Natječaj za odabir lokalnih akcijskih grupa za programsko razdoblje 2023.-2027., unutar intervencije 77.06. „Potpora LEADER (CLLD) pristupu“, koji je raspisan od strane Agencije za plaćanja u poljoprivredi, ribarstvu i ruralnom razvoju Republike Hrvatske, prema Strateškom planu Zajedničke poljoprivredne politike za razdoblje 2023. - 2027.

Predsjednik Općinskog vijeća Općine Sveti Đurđ

Damir Grgec

KLASA:

URBROJ:

Sveti Đurđ, 18.9.2023.

PREDLAGATELJ: općinski načelnik (članak 40. Statuta Općine Sveti Đurđ („Službeni vjesnik Varaždinske županije“ broj 30/21., 18/23.)

PRAVNI TEMELJ: članak 22. Statuta Općine Sveti Đurđ Službeni vjesnik Varaždinske županije“ broj 30/21., 18/23.) i članak 42. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.)

Obrazloženje

Razlog donošenja ove Odluke leži u potrebi prijave udruge „Lokacijska akcijska grupa – Izvor“ na aktualni Natječaj za odabir lokalnih akcijskih grupa za programsko razdoblje 2023.-2027. Natječaj je dio intervencije 77.06. „Potpora LEADER (CLLD) pristupu“ i raspisan je od strane Agencije za plaćanja u poljoprivredi, ribarstvu i ruralnom razvoju Republike Hrvatske. Navedeno je u skladu sa Strateškim planom Zajedničke poljoprivredne politike za razdoblje 2023. – 2027. Iako je Općina Sveti Đurđ već punopravni član i jedan od osnivača LAG-a „IZVOR“ ovaj korak je neophodan zbog ispunjenja formalnih i birokratskih uvjeta nametnutih od strane APPRRRa i Ministarstva poljoprivrede.